《封比干墓》
宋代·林希逸

埋恨非埋骨，生前怨不逢。比干犹有墓，周室合增封。

一死身奚犹，孤忠愤所钟。清朝加显泽，终古志遗踪。

宠辱嗟何意，兴亡记所从。谁甘游地下，攀槛敢婴龙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。